На основу Oдлуке о покретању поступка набавке добара- Залихе робе за даљу продају, Декорација за производе посластичаре за потребе комерцијале број 880 од 22.02.2023. године

**ЈАВНА ПРЕДШКОЛСКА УСТАНОВА ,,ПЧЕЛИЦА'' НИШ**

**УЛ. ОРЛОВИЋА ПАВЛА ББ, НИШ**

упућује

**ПОЗИВ ЗА ПОДНОШЕЊЕ ПОНУДА**

**ЗА НАБАВКУ ДОБАРА –**

**ЗАЛИХЕ РОБЕ ЗА ДАЉУ ПРОДАЈУ, ДЕКОРАЦИЈА ЗА ПРОИЗВОДЕ ПОСЛАСТИЧАРЕ ЗА ПОТРЕБЕ КОМЕРЦИЈАЛЕ**

1. Наручилац: Јавна предшколска установа ,,Пчелица'' Ниш, ул. Орловића Павла бб,

 Ниш

2. Врста наручиоца: индиректни буџетски корисник.

3. Врста поступка набавке: поступак набавке добара на које се не примењује Закон о јавним набавкама

4. Предмет набавке је набавка добара - Залихе робе за даљу продају, Декорација за производе посластичаре за потребе комерцијале

5. Критеријум за доделу уговора је **најнижа понуђена цена**.

Уколико две или више понуда имају исту понуђену цену као повољнија биће избарана понуда понуђача који је понудио краћи рок испоруке добара. Уколико две или више понуда имају исту понуђену цену и рок испоруке, као повољнија биће изабрана понуда понуђача који је понудио дужи рок важења понуда.

6. Начин преузимања конкурсне документације: Конкурсна документација као и евентуалне учињене измене и/или допуне, као и додатна појашњења конкурсне документације се преузимају лично од контакт особе, електронским путем преко мејла **javnenabavkepcelica@gmail.com**и на интернет страници Наручиоца.

7. Понуда се подноси непосредно (лично) или путем поште у затвореној коверти или кутији, затвореној на начин да се приликом отварања понуда може са сигурношћу утврдити да се први пут отвара, на коју понуђач уписује следеће податке: назив, адресу седишта, телефон и контакт особу подносиоца понуде - понуђача, назив и адресу примаоца понуде Јавна предшколска установа ,,Пчелица“ Ниш, ул. Орловића Павла бб, 18000 Ниш, број и назив набавке за коју подноси понуду са назнаком „НЕ ОТВАРАТИ“.

У случају да је понуда поднета од стране групе понуђача потребно је назначити на коверти „Заједничка понуда“ и навести назив и адресу седишта свих понуђача из групе понуђача.

**Понуду доставити на адресу: Јавна предшколскаустанова ,,Пчелица'' Ниш, ул. Орловића Павла бб, 18000 Ниш.**

Понуда се сматра благовременом уколико је примљена од стране наручиоца **до 03.03.2023. године до 1000 часова.**

8. Јавно отварање понуда ће се обавити **03.03.2023. године**, у **12:00 часова** у канцеларији Службе за јавне набавке за ЈН, Јавне предшколске установе ,,Пчелица'' ул. Орловића Павла бб, Ниш уз присуство овлашћених представника понуђача.

Уколико дан за достављање понуда и јавно отварање понуда падне у нерадни дан, као последњи дан за достављање понуда сматра се први наредни радни дан до 10:00 часова, односно јавно отварање понуда ће се извршити првог наредног радног дана у 11:00 часова.

9. Представници понуђача који учествују у поступку јавног отварања понуда дужни су да доставе овлашћење за учешће у поступку јавног отварања понуда. Овлашћење мора да буде оверено печатом и потписано од стране овлашћеног лица понуђача.

10. Одлуку о додели уговора Наручилац ће донети у року од 3 (три) дана од дана јавног отварања понуда.

11. Лице за контакт: Бранка Мишић тел. 018/523-427 лок.123, 069/8126737, мејл **javnenabavkepcelica@gmail.com**.

 **КОМИСИЈА**